Un sondaj de opinie realizat de INSCOP arată o repoziționare a alegătorilor. Partidele fac calcule pe ultima sută de metri. Iată cum votează românii!
PSD-PNL ar obţine 43,7% din voturi la alegerile europarlamentare, AUR – 20,6%, iar Alianţa Dreapta Unită – 13,7%, relevă datele unui sondaj realizat de INSCOP. În ceea ce priveşte votul la alegerile locale, în cazul consiliilor locale, PSD ar obţine, 30,6%, PNL – 25,6%, AUR – 17,4%, Alianţa Dreapta Unită – 9,8%, SOS Romania – 4,3%, UDMR – 4%, Alianţa AER (Partidul Verde, Partidul Ecologist Român) – 3.1%, Partidul Pro România – 2.4%, iar 2.7% alt partid.
Întrebaţi despre intenţia de participare la scrutinul din 9 iunie, când vor avea loc alegeri europarlamentare comasate cu alegerile locale, aproape 60% dintre cei chestionaţi afirmă că în mod cert vor merge la urne.
Peste 57% dintre români au părere bună despre comasarea celor două tipuri de scrutin, 76% dintre votanţi PSD-PNL şi 50% dintre cei ai AUR având o opinie favorabilă.
Liste comune PSD-PNL
36.9% din totalul populaţiei are o părere bună despre decizia PNL şi PSD ca la alegerile europarlamentare să candideze pe liste comune (sa facă o alianţă), iar la alegerile locale sa candideze separat. 51.3% au o părere proastă despre această decizie. 10.8% nu ştiu sau nu pot aprecia, iar 1% nu răspund.
Sondajul care dinamitează clasa politică: pe cine vor românii la Cotroceni. Cifre halucinante: câți ar alege o femeie în fruntea țării
Au o părere bună despre candidatura comună, respectiv separată la cele două tipuri de alegeri 64% dintre votanţii PSD-PNL, 18% dintre votanţii AUR şi 35% dintre votanţii ADU, în timp ce o părere proastă au 28% dintre votanţii PSD-PNL, 74% dintre votanţii AUR şi 56% dintre votanţii ADU.
Au o părere bună despre decizia PNL şi PSD ca la alegerile europarlamentare să candideze pe liste comune, iar la cele locale pe liste separate în special inactivii potenţial activi, persoanele care nu au cot pe social-media şi cei cu venituri foarte ridicate. Împărtăşesc opinia contrarie în special locuitorii din Bucureşti si din regiunea Nord-Vest.
Sondajul de opinie a fost realizat de INSCOP Research la comanda Agenţiei de presă News.ro. Datele au fost culese în perioada 22 – 29 februarie, prin metoda CATI (interviuri telefonice), prin intermediul chestionarului. Volumul eşantionului simplu, stratificat, este de 1.100 de persoane, reprezentativ pe categoriile socio-demografice semnificative (sex, vârstă, ocupaţie) pentru populaţia neinstituţionalizată a României, cu vârsta de 18 ani şi peste.
Eroarea maximă admisă a datelor este de ± 2,95 %, la un grad de încredere de 95%.